Diari Oficial de la Generalitat Valenciana


Sumari del DOGV 9292, del 07-03-2022 (2022/1836)

RESOLUCIÓ de 2 de març de 2022, del director general d'Esport, per la qual es convoca el Programa de formació permanent 2022 de l'Escola de l'Esport de la Generalitat, dirigit a la formació d'entrenadors, tècnics esportius i professionals relacionats amb l'activitat física.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9292

Data del DOGV
:   07-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1836


Data del document
:   02-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 2 de març de 2022, del director general d'Esport, per la qual es convoca el Programa de formació permanent 2022 de l'Escola de l'Esport de la Generalitat, dirigit a la formació d'entrenadors, tècnics esportius i professionals relacionats amb l'activitat física. [2022/1836]  
La Llei 2/2011, de 22 de març, de la Generalitat, de l'esport i de l'activitat física de la Comunitat Valenciana, estableix dins dels seus principis rectors que les administracions públiques de la Comunitat Valenciana, dins de les seues competències, promocionaran la formació i investigació en l'esport i ciències relacionades amb aquest.  
El Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, estableix en l'article 15.1 que la Direcció General d'Esport assumeix les competències en matèria de foment i promoció de l'activitat esportiva.  
Com a resposta a l'articulat exposat, la Direcció General d'Esport, mitjançant l'Escola de l'Esport de la Generalitat, convoca l'oferta formativa que conté aquesta resolució amb la finalitat de satisfer les expectatives i els interessos de les persones o entitats vinculades al sector esportiu, i fomentar així la formació de totes aquestes, ja que la seua qualificació és un element més que contribueix a la qualitat i contínua actualització en l'àmbit de l'activitat física i l'esport.  
En virtut de les competències en matèria d'esport, i d'acord amb l'article 70 de la Llei 5/1983, de 30 de desembre, del Consell, i amb l'article 15.1 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer  
Aprovar les bases establides en l'annex I d'aquesta resolució, per les quals es regula el Programa de formació permanent 2022 de l'Escola de l'Esport de la Generalitat.  
  
Segon  
Convocar el Programa de formació permanent 2022 de l'Escola de l'Esport de la Generalitat dirigit als col·lectius relacionats amb l'àmbit de l'activitat física i esportiva, detallats en l'annex II d'aquesta resolució.  
  
Tercer  
El finançament del Programa de formació permanent 2022 de l'Escola de l'Esport de la Generalitat es farà amb càrrec al capítol II dels pressupostos de la Generalitat per a 2022, programa pressupostari 457.10, foment de l'activitat esportiva, sense que en supose un increment pressupostari.  
  
Quart  
Publicar en el Diari Oficial de la Generalitat Valenciana aquesta resolució.  
  
Contra aquesta resolució, que no posa fi a la via administrativa, es podrà interposar un recurs d'alçada, davant el secretari autonòmic de Cultura i Esport en el termini d'un mes a comptar des de l'endemà de la publicació, de conformitat amb el que es disposa en els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de març de 2022.- El director general d'Esport: Josep Miquel Moya Torres.  
  
  
ANNEX I  
Bases reguladores del Programa de formació permanent 2022 de l'Escola de l'Esport de la Generalitat.  
  
Primera. Condicions generals  
Podrà participar en el Programa de formació permanent 2022 de l'Escola de l'Esport de la Generalitat qualsevol persona que s'inscriga en la corresponent activitat formativa i complisca els requisits establits en les bases reguladores reflectides en aquest annex i en l'annex II d'aquesta resolució.  
  
Segona. Formalització d'inscripció i termini  
1. La inscripció es farà exclusivament en línia, a través de la pàgina web www.formaciondeportiva.gva.es, en el seu apartat de formació permanent, enviant el formulari de sol·licitud disponible per a cadascuna de les activitats formatives, i dins del termini establit per a cadascuna d'elles.  
2. Els terminis de presentació de sol·licituds via en línia queden detallats per a cadascuna de les activitats formatives en l'annex II d'aquesta resolució. Fora d'aquest termini no s'admetran inscripcions.  
3. L'Escola de l'Esport de la Generalitat, amb seu en la Direcció General d'Esport, i la Secció d'Activitat Física i Esport de les direccions territorials de la Conselleria d'Educació, Cultura i Esport, posaran a la disposició dels usuaris els seus mitjans i instal·lacions per a facilitar la inscripció.  
  
Tercera. Contingents d'assistents i criteris de selecció  
1. Per a cada activitat formativa s'estableix un contingent de places que es correspon amb les places oferides en aquesta resolució i que es recullen en l'annex II.  
2. En algunes de les activitats formatives detallades en l'annex II, es requerirà a la persona interessada el compliment de determinada titulació acadèmica, formació professional, formació esportiva, pertinença a col·lectius determinats, o d'una altra índole, que condicionaran la participació en aquesta activitat al compliment dels requisits establits.  
  
La persona interessada haurà d'aportar a l'Escola de l'Esport de la Generalitat la documentació que acredite el compliment dels criteris exigits per a aquesta activitat formativa. L'incompliment d'aquest tràmit donarà lloc a l'exclusió de la persona interessada per a l'activitat formativa.  
3. La selecció de l'alumnat que complisca els requisits acadèmics, professionals, o d'una altra índole, que condicionen la participació per a cada activitat formativa, i que s'estableixen en l'annex II, es farà per estricte ordre de recepció de les sol·licituds fins que es cobrisca el nombre de places determinat per a cadascuna de les activitats formatives. Excepcionalment, per a algunes de les activitats formatives detallades en l'annex II, es podran establir criteris de selecció diferents.  
  
4. Als alumnes seleccionats se'ls concedirà un termini de 72 hores per a acreditar el pagament de la taxa establida i acreditar documentalment el compliment dels criteris exigits per a aquesta activitat formativa.  
  
Quarta. Admissió de sol·licitants  
1. Una vegada realitzada la selecció de l'alumnat, d'acord amb el que s'estableix en la base tercera, i aprovada pel director general d'Esport, es publicarà en la pàgina web www.formaciondeportiva.gva.es, en l'apartat de formació permanent, la llista de persones seleccionades per a participar en cadascuna de les activitats formatives.  
Amb la resta de sol·licitants que no hagen sigut seleccionats, es publicarà una llista d'espera ordenada per ordre de preferència, a fi d'optar a les possibles places que pogueren quedar vacants abans de l'inici de l'activitat formativa.  
S'estableix un termini de 72 hores per a efectuar l'ingrés bancari de la taxa establida per a aqueixa activitat formativa, que s'iniciarà l'endemà de la publicació de la llista.  
2. Una vegada realitzat l'ingrés bancari de la taxa, i dins del termini de 72 hores establit en el paràgraf anterior, les persones interessades hauran d'enviar a l'adreça del correu electrònic escola\_esport\_owr@myo.vc la documentació següent:  
a) Còpia del justificant de l'ingrés bancari de la taxa i justificant de la bonificació corresponent de la taxa, si escau.  
b) Còpia de la documentació que acredite el compliment dels requisits establits per a participar en aqueixa activitat formativa.  
L'incompliment dels tràmits establits en el paràgraf anterior suposarà l'exclusió per a l'activitat formativa i quedarà disponible la plaça per a una altra persona interessada. La vacant es cobrirà amb qui estiga inscrit en la llista d'espera conforme a l'ordre establit de preferència.  
  
Cinquena. Pagament de taxes  
1. La inscripció en les activitats formatives d'aquesta resolució que es programen de pagament comportarà el pagament de la taxa establida en l'article 11.5-5 de la Llei 20/2017, de 28 de desembre, de la Generalitat, de taxes, que haurà de ser abonada abans de l'inici de l'activitat formativa. Qualsevol altra despesa que genere l'assistència i participació anirà a càrrec de cada participant.  
2. L'alumnat amb la condició d'esportista d'elit de la Comunitat Valenciana, qui siga membre de família nombrosa de categoria general o de família monoparental de categoria general, tindran una bonificació del 50 % de la taxa, i l'alumnat membre d'entitats col·laboradores amb les quals se signe un acord per al desenvolupament d'una determinada activitat formativa tindrà una bonificació del 25 % de la taxa. Tindran una exempció de taxa per a qui siga membre de família nombrosa o família monoparental de categoria especial, víctima d'actes de violència sobre la dona i alumne en situació d'exclusió social.  
Per a acreditar la condició o condicions del paràgraf anterior, la persona interessada haurà de:  
a) Esportista d'elit: només haurà d'indicar-ho.  
b) Família nombrosa: haurà de presentar el carnet de família nombrosa.  
c) Família monoparental: haurà de presentar el carnet de família monoparental.  
d) Víctima d'actes de violència sobre la dona: haurà d'acreditar-ho a través de qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana.  
e) Situació d'exclusió social: acreditat per l'òrgan competent en matèria de benestar social de l'ajuntament de residència.  
3. En l'imprés que s'emplene per a efectuar el pagament de la taxa mitjançant ingrés bancari, la persona declarant del pagament haurà de coincidir amb la persona admesa per a l'activitat formativa.  
4. Una vegada realitzat l'ingrés de la taxa, amb caràcter general, no s'admetran devolucions.  
No obstant això, d'acord amb el que s'estableix en l'article 1.2-6, de la Llei 20/2017, de 28 de desembre, de la Generalitat, de taxes, serà procedent la devolució de l'import de la taxa quan aquesta s'haja ingressat amb caràcter previ a la realització de l'activitat formativa de què es tracte, i aquesta realització no tinga finalment lloc per causes no imputables, directament o indirectament, al subjecte passiu, i quan la no realització de l'activitat formativa tinga el seu origen en causa de força major, la devolució de la qual serà procedent únicament després de la sol·licitud prèvia de la persona interessada, sempre que aquesta prove suficientment aquesta força major, llevat que es derive d'un esdeveniment notori, en què l'administració actuarà d'ofici. Es considerarà causa de força major a l'efecte de la devolució de taxes, les situacions de violència de gènere que motiven un canvi de lloc de residència.  
  
Sisena. Assistència i certificació de les activitats formatives  
1. Activitats formatives presencials.  
En les activitats formatives presencials, s'haurà d'acreditar l'assistència almenys al 80 % del total d'hores lectives de l'activitat per a rebre el certificat d'assistència i aprofitament.  
Aquell alumnat que hi participe i supere activitats formatives presencials per 20 o més hores podrà sol·licitar al final del programa un certificat conjunt pel total d'hores en els casos en què així es dispose.  
  
En cas de no superar-les, s'obtindria únicament un certificat d'assistència.  
2. Activitats formatives semipresencials.  
Totes les activitats formatives semipresencials organitzades per l'Escola de l'Esport de la Generalitat incorporen dues parts: sessió presencial i continguts en línia.  
a) Sessió presencial: l'assistència a la part presencial serà obligatòria i s'haurà de complir el requisit d'assistència al 80 % d'hores lectives que formen part de l'activitat.  
b) Continguts en línia: en combinació amb la part presencial s'impartiran continguts a través del campus virtual de l'Escola de l'Esport de la Generalitat. Per a això, l'alumnat haurà de disposar de l'equip i les eines informàtiques necessàries.  
S'expedirà un certificat d'aprofitament del curs a l'alumnat participant en les activitats formatives semipresencials, sempre que es complisca el requisit d'assistència establit en la lletra a, i complisca els criteris d'avaluació establits per a cada activitat formativa.  
  
La realització de l'acció formativa en línia no serà suficient per a obtindre el certificat sense l'assistència a la sessió o sessions presencials que es determinen en la programació.  
3. Activitats formatives en línia o telepresencials.  
S'impartiran continguts a través del campus virtual de l'Escola de l'Esport de la Generalitat. Per a això, l'alumnat haurà de disposar de l'equip i les eines informàtiques necessàries.  
La modalitat telepresencial es basa a participar en una activitat formativa amb un horari determinat, connectat amb el professorat amb un contingut i desenvolupament d'objectius formatius idèntics als de la formació presencial.  
La modalitat en línia es caracteritza perquè l'alumnat pot accedir als continguts de l'activitat formativa quan ho desitge, durant el període de duració d'aquesta.  
Per a l'obtenció d'un certificat d'aprofitament a l'alumnat participant en les activitats formatives en línia o telepresencials serà necessari complir almenys amb dos dels requisits següents:  
a) Superar satisfactòriament un temps de connexió superior al 80 per cent de les hores totals programades de l'activitat formativa.  
b) Completar l'autoregistre d'assistència que s'estableix per a cada activitat formativa.  
c) Completar l'enquesta final de valoració.  
Les persones participants que complisquen els requisits rebran un correu electrònic amb l'adreça a la qual podran accedir per a descarregar-se el seu certificat en suport digital.  
  
Setena. Possible anul·lació de les activitats  
L'Escola de l'Esport de la Generalitat podrà suspendre o anul·lar una activitat formativa per raons organitzatives justificades i/o quan la inscripció en una activitat no supere el 50 % de les places oferides.  
  
Huitena. Òrgan instructor  
La Direcció General de l'Esport serà l'encarregada d'aplicar aquestes bases, així com d'adoptar aquelles mesures en els casos no previstos en les bases que s'estimen necessàries per al desenvolupament satisfactori d'aquest programa.  
  
Novena. Tractament de dades personals  
La gestió del programa de formació permanent 2022 de l'Escola de l'Esport de la Generalitat, que és objecte d'aquesta convocatòria, requereix el tractament de dades de l'alumnat, del professorat i de tercers, en els termes següents:  
a) Responsable del tractament: Conselleria d'Educació, Cultura i Esport.  
b) Categoria i origen de les dades a tractar: dades personals identificatives (nom i cognoms, DNI, adreça, telèfon i adreça electrònica), acadèmiques i professionals, i dades de característiques personals, de circumstàncies socials, i de situacions d'especial vulnerabilitat (en aquest cas, per a poder acollir-se a una possible bonificació o exempció en el pagament de les taxes), que siguen recollides, bé a través del formulari d'inscripció o de consulta a plataformes autonòmiques d'interoperabilitat (d'ara en avant PAI) o a altres administracions públiques, bé mitjançant documentació que entreguen els sol·licitants.  
Si la documentació presentada conté dades de terceres persones, prèviament a la comunicació d'aquestes dades a la Conselleria, les persones sol·licitants han d'informar aquestes persones del tractament de les seues dades per part de la Conselleria, en els termes previstos en aquest apartat.  
c) Finalitats del tractament i base jurídica: amb base jurídica en el compliment d'una missió realitzada en interés públic, en exercici de poders públics i en el compliment de les obligacions legals (art. 6.1.e i 6.1.c del RGPD) segons les normes aplicables, incloses les que regulen el tràmit electrònic, les dades personals es tractaran per a tramitar la inscripció i admissió en les jornades formatives sol·licitades.  
d) Destinataris de les dades: no està prevista la cessió de dades personals.  
A l'efecte de notificació, la llista de les persones seleccionades, així com d'aquelles que queden en llista d'espera, es publicarà en la pàgina web www.formaciondeportiva.gva.es. No obstant això, no es publicaran les dades de les persones que es troben en una situació de protecció especial que puga resultar agreujada amb la publicació de les seues dades personals, en particular, quan siguen víctima de violència de gènere o altres formes de violència contra la dona. En aquests casos, es procedirà a anonimitzar la informació d'ofici o a instàncies de la persona interessada.  
e) Les dades no seran objecte de transferències internacionals.  
f) Totes les dades sol·licitades a través del formulari de sol·licitud, així com la documentació vinculada, són necessàries per a poder tramitar la sol·licitud. La falta de comunicació d'aquestes dades a la Conselleria comportarà les conseqüències previstes per l'ordenament jurídic.  
g) Termini de conservació de dades: les dades personals es conservaran durant el temps necessari per a complir la finalitat per a la qual s'obtenen i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
h) Exercici de drets: la persona interessada pot exercitar els drets d'accés, rectificació, supressió, oposició, limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
- Tràmit electrònic accessible en l'adreça següent:  
https://www.gva.es/va/inicio/procedimientos'id\_proc=19475  
€ Enviant la petició a qualsevol de les adreces següents:  
Postal: avinguda de Campanar, 32 € 46602 València.  
Electrònica: rqeqeouviafayqarikxrqefr@gta.cm  
- De manera presencial, a través del registre.  
L'exercici dels drets requereix la identificació inequívoca de la persona interessada o del seu representant.  
i) Dret a reclamar: la persona interessada pot presentar una reclamació davant l'Agència Espanyola de Protecció de Dades, a través de la seu electrònica accessible en l'adreça https://www.aepd.es, si considera no atesos els seus drets o vulnerat el tractament de les seues dades personals. Prèviament, pot contactar amb el delegat o delegada de Protecció de Dades de la Generalitat, a través de hre@gwq.cs, o dirigir-se al passeig de l'Albereda, 16 € 46822 València.  
Per a més informació, consulte el registre d'activitats de tractament denominat «Escola de l'Esport de la Generalitat: activitats de formació esportiva», accessible en www.ceice.gva.es/es/registre-de-tractament-de-dades  
  
  
  
ANNEX II  
Programa de formació permanent 2022 de l'Escola   
de l'Esport de la Generalitat. Activitats formatives  
  
Acció formativa: curs.  
Nom de l'activitat: Dona i esport - Per què continuar parlant de desigualtats esportives de les dones-  
Àrea temàtica: educació.  
Modalitat: en línia.  
Codi: VAH-NO-97-8551.  
Càrrega lectiva: 4 hores.  
Lloc de realització: plataforma SAPS Generalitat Valenciana.  
Dates de realització: del 25 de maig al 3 de juny de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 22 d'abril al 23 de maig de 2022, ambdós inclusivament.  
Nombre de places: 80.  
Direcció acadèmica: Escola de l'Esport de la Generalitat Valenciana.  
Professorat: Arantxa Grau Muñoz, sociòloga i doctora en CC de l'Educació, professora del Departament de Sociologia i Antropologia Social de la Universitat de València. Antonio Santos Ortega, doctor en Sociologia, professor en el Departament de Sociologia i Antropologia Social de la Universitat de València.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Diversitat, respecte, igualtat i solidaritat a través de l'esport.  
Àrea temàtica: educació.  
Modalitat: telepresencial.  
Codi: MBV-HY-60-8467.  
Càrrega lectiva: 4 hores.  
Lloc de realització: plataforma E-formació Escola de l'Esport.  
Data de realització: 20 de maig de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 18 d'abril al 18 de maig de 2022, ambdós inclusivament.  
Nombre de places: 60.  
Direcció acadèmica: Direcció General d'Esport.  
Professorat: per determinar.  
Import de la taxa: gratuïta.  
Destinataris:  
- Educadors, mestres, professors, pares de família o persones interessades.  
- Gestors de l'esport.  
- Directius i integrants d'òrgans federatius amb inquietud pels aspectes d'igualtat de tracte i no discriminació en l'esport federat.  
  
Acció formativa: jornada.  
Nom de l'activitat: Protecció de dades en les federacions esportives.  
  
Àrea temàtica: gestió.  
Modalitat: en línia.  
Codi: WLT-OA-38-3582.  
Càrrega lectiva: 4 hores.  
Lloc de realització: plataforma E-formació Escola de l'Esport.  
Data de realització: 27 de maig de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 25 d'abril al 25 de maig de 2022, ambdós inclusivament.  
Nombre de places: 60.  
Direcció acadèmica: Direcció General d'Esport.  
Professorat: per determinar.  
Import de la taxa: gratuïta.  
Destinataris:  
- Personal adscrit a les federacions esportives de la Comunitat Valenciana.  
  
Acció formativa: jornada.  
Nom de l'activitat: Patrimoni arqueològic i pràctiques d'esports marins.  
Àrea temàtica: recreació.  
Modalitat: presencial.  
Codi: LEO-DH-18-6838.  
Càrrega lectiva: 4 hores.  
Lloc de realització: Xàbia (Alacant).  
Col·labora: Ajuntament de Xàbia (Alacant).  
Data de realització: 10 de juny de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 9 de maig al 8 de juny de 2022, ambdós inclusivament.  
Nombre de places: 35.  
Direcció acadèmica: Secció d'Activitat Física i Esport d'Alacant.  
  
Professorat: per determinar.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones que tinguen o cursen estudis relacionats amb l'activitat física.  
  
Acció formativa: curs - taller.  
Nom de l'activitat: Gestió de clubs esportius: obligacions administratives, fiscals, laborals i comptables.  
Àrea temàtica: gestió.  
Modalitat: en línia.  
Codi: HPO-EQ-01-1119.  
Càrrega lectiva: 4 hores.  
Lloc de realització: plataforma SAPS Generalitat Valenciana.  
Col·labora: Fundació Esportiva Municipal - Ajuntament de València.  
Dates de realització: del 15 al 24 de juny de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 9 de maig al 10 de juny de 2022, ambdós inclusivament.  
Nombre de places: 30.  
Direcció acadèmica: Escola de l'Esport de la Generalitat Valenciana.  
Professorat: per determinar.  
Import de la taxa: gratuïta.  
Destinataris:  
- Personal adscrit a clubs i entitats esportives de la Comunitat Valenciana.  
  
Acció formativa: jornada.  
Nom de l'activitat: bases i metodologia de l'entrenament funcional.  
  
Àrea temàtica: rendiment.  
Modalitat: telepresencial.  
Codi: ITW-ZF-17-9111.  
Càrrega lectiva: 4 hores.  
Lloc de realització: plataforma E-formació Escola de l'Esport.  
Data de realització: 17 de juny de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 16 de maig al 15 de juny de 2022, ambdós inclusivament.  
Nombre de places: 60.  
Direcció acadèmica: Secció d'Activitat Física i Esport d'Alacant.  
  
Professorat: Rafael Sabido Solana, professor titular de la Universitat Miguel Hernández, doctor en Ciències de l'Esport, docent en el màster universitari en Rendiment Esportiu i Salut.  
José Luis Hernández Davó, professor associat de la Universitat Miguel Hernández, doctor en Ciències de l'Esport.  
Import de la taxa: gratuïta.  
Destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Introducció de la pilota valenciana a persones amb diversitat funcional.  
Àrea temàtica: pilota valenciana.  
Modalitat: presencial.  
Codi: GHE-UI-24-5144.  
Càrrega lectiva: 8 hores.  
Lloc de realització: la Nucia (Alacant).  
Col·labora: Ajuntament de la Nucia.  
Dates de realització: 22 i 23 de setembre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 21 de setembre de 2022, ambdós inclusivament.  
Nombre de places: 35.  
Direcció acadèmica: Secció d'Activitat Física i Esport d'Alacant.  
  
Professorat: per determinar.  
Import de la taxa: gratuïta.  
Destinataris:  
- Professorat d'Educació Física en centres escolars.  
- Llicenciats en Ciències de l'Activitat Física i l'Esport.  
- Diplomats en Magisteri (especialitat d'Educació Física).  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: RDR-GQ-11-6314.  
Càrrega lectiva: 3 hores.  
Lloc de realització: València, Conselleria d'Educació, Cultura i Esport, avinguda de Campanar, 32.  
Data de realització: 27 de setembre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 23 de setembre de 2022, ambdós inclusivament.  
Nombre de places: 20.  
Direcció Acadèmica: Direcció General d'Esport.  
Professorat: Úrsula Escrig Cardo, metgessa del Centre de Medicina Esportiva de Xest - Direcció General d'Esport. Ana Isabel Albuixech Martínez, infermera del Centre de Medicina Esportiva de Xest - Direcció General d'Esport.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: Iniciació a la pilota grossa.  
Àrea temàtica: pilota valenciana.  
Modalitat: presencial.  
Codi: BRX-EE-68-3999.  
Càrrega lectiva: 4 hores.  
Lloc de realització: Aspe (Alacant).  
Col·labora: Ajuntament d'Aspe.  
Data de realització: 1 d'octubre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 29 de setembre de 2022, ambdós inclusivament.  
Nombre de places: 35.  
Direcció acadèmica: Secció d'Activitat Física i Esport d'Alacant.  
  
Professorat: per determinar.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones vinculades a l'àmbit de la pilota valenciana en general.  
  
Acció formativa: curs.  
Nom de l'activitat: Noves tendències en la readaptació funcional de lesions tendinoses.  
Àrea temàtica: salut.  
Modalitat: en línia.  
Codi: JVW-KZ-01-2609.  
Càrrega lectiva: 30 hores en línia.  
Lloc de realització: Plataforma E-formació Escola de l'Esport.  
Dates de realització: del 3 al 28 d'octubre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: de l'1 al 28 de setembre de 2022, ambdós inclusivament.  
Nombre de places: 30.  
Direcció acadèmica: Josep Ferrer Cortés.  
Professorat: Ignacio Benítez Pascual, diplomat en Fisioteràpia. Josep Ferrer Cortés, llicenciat en Ciències de l'Activitat Física i l'Esport, màster en Prevenció i Readaptació Funcional de Lesions, màster en Nutrició de l'Activitat Física i l'Esport.  
Import de la taxa: 24,56 ?.  
Els alumnes amb condició d'esportistes d'elit de la Comunitat Valenciana, els alumnes membres de famílies nombroses de categoria general i els alumnes membres de famílies monoparentals de categoria general presenten una bonificació del 50 % de la taxa. Exempció de taxa per a alumnes membres de família nombrosa i família monoparental de categoria especial, víctimes d'actes de violència sobre la dona i alumnat en situació d'exclusió social.  
Titulacions exigides i destinataris:  
- Llicenciats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- TAFAD.  
- Persones que tinguen o cursen estudis relacionats amb l'activitat física.  
  
Acció formativa: curs - taller.  
Nom de l'activitat: Gestió del voluntariat en els clubs esportius.  
  
Àrea temàtica: gestió.  
Modalitat: en línia.  
Codi: QQL-BG-05-0920.  
Càrrega lectiva: 4 hores.  
Lloc de realització: plataforma SAPS Generalitat Valenciana.  
Col·labora: Fundació Esportiva Municipal - Ajuntament de València.  
Dates de realització: del 19 al 28 d'octubre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 26 de setembre al 26 d'octubre de 2022, ambdós inclusivament.  
Nombre de places: 30.  
Direcció acadèmica: Escola de l'Esport de la Generalitat Valenciana.  
Professorat: per determinar.  
Import de la taxa: gratuïta.  
Destinataris:  
- Personal adscrit a clubs i entitats esportives de la Comunitat Valenciana.  
  
Acció formativa: jornada.  
Nom de l'activitat: Introducció a la modalitat de ratlles.  
Àrea temàtica: pilota valenciana.  
Modalitat: presencial.  
Codi: TQM-AG-20-8502.  
Càrrega lectiva: 4 hores.  
Lloc de realització: Onil (Alacant).  
Data de realització: 22 d'octubre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 20 de setembre al 20 d'octubre de 2022, ambdós inclusivament.  
Nombre de places: 35.  
  
Direcció acadèmica: Secció d'Activitat Física i Esport d'Alacant.  
  
Professorat: José Antonio Carbonell Martínez, professor de Pilota Valenciana - Universitat d'Alacant. Víctor Agulló Calatayud, professor de Sociologia de l'Esport - Facultat de Sociologia - Universitat de València.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones vinculades a l'àmbit de la pilota valenciana en general.  
  
Acció formativa: curs.  
Nom de l'activitat: Diversitat, respecte, igualtat i solidaritat a través de l'esport.  
Àrea temàtica: educació.  
Modalitat: en línia.  
Codi: AOE-YY-32-0578.  
Càrrega lectiva: 4 hores.  
Lloc de realització: plataforma SAPS Generalitat Valenciana.  
Dates de realització: del 2 a l'11 de novembre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 26 de setembre al 27 d'octubre de 2022, ambdós inclusivament.  
Nombre de places: 80.  
Direcció acadèmica: Escola de l'Esport de la Generalitat Valenciana.  
Professorat: per determinar.  
Import de la taxa: gratuïta.  
Destinataris:  
- Graduats en Ciències de l'Activitat Física i l'Esport.  
- Entrenadors i tècnics esportius.  
- Diplomats en Magisteri (especialitat d'Educació Física).  
- Educadors, mestres, professors, pares de família o persones interessades.  
- Persones vinculades a l'àmbit de l'esport en general.  
  
Acció formativa: jornada.  
Nom de l'activitat: RCP bàsica i ús del desfibril·lador.  
Àrea temàtica: salut.  
Modalitat: presencial.  
Codi: NMK-TC-09-1731.  
Càrrega lectiva: 3 hores.  
Lloc de realització: Borriana (Castelló), Escola de la Mar, avinguda de la Mediterrània, s/n.  
Data de realització: 22 de novembre de 2022.  
Inscripció: en línia, a través de la pàgina web www.formaciondeportiva.gva.es, en l'apartat de formació permanent.  
Termini d'inscripció: del 17 d'octubre al 18 de novembre de 2022, ambdós inclusivament.  
Nombre de places: 20.  
Direcció acadèmica: Direcció General d'Esport.  
Professorat: Úrsula Escrig Cardo, metgessa del Centre de Medicina Esportiva de Xest - Direcció General d'Esport. Ana Isabel Albuixech Martínez, infermera del Centre de Medicina Esportiva de Xest - Direcció General d'Esport.  
Import de la taxa: gratuïta.  
Destinataris:  
- Entrenadors i tècnics esportius.  
- Monitors en equips esportius i clubs de base.  
- Persones vinculades a l'àmbit de l'esport en general.